August Udras

August Udras (18. september 1901 Lasva vald, Vastseliina kihelkond, Võrumaa – 1. detsember 1924 Tallinn) oli Eesti sõjaväelane (kadett).

Udras astus septembris 1924 sõjakooli. Ta langes 1. detsembri riigipöördekatse ajal, kui kommunistid üritasid vallutada Tondi kasarmuid. 

Mässus langenute ühine matusetalitus toimus 4. detsembril 1924 Tallinna Kaarli kirikus. Kirstud viidi vankritel mööda Kaarli puiesteed Vabaduse väljakule. Sealt viidi osa kirste (ka Udrase oma) Balti jaama ning ta maeti hiljem Vastseliina kalmistule. 

Kategooria:1. detsembri riigipöördekatse ajal Eesti Vabariigi eest langenud
Kategooria:Teenistuskohuste täitmisel hukkunud Eesti sõjaväelased
Kategooria:Vastseliina kalmistule maetud
Kategooria:Sündinud 1901
Kategooria:Surnud 1924